paragraph_text: UEFA Liga nacija 2018./2019. je prva sezona UEFA-ine Lige nacija, međunarodnog nogometnog natjecanja europskih nacionalnih seniorskih reprezentacija članica UEFA-e. Natjecanje po skupinama održano je od 6. rujna do 20. studenoga 2018., a završnica natjecanja u lipnju 2019. kada je odlučen pobjednik Lige nacija. Natjecanje je poslužilo i kao dio kvalifikacija za Europsko prvenstvo 2020.